བརྡ་ཡིག༡༨༡ཟབ་གསང་མཁའ་འགྲོའི་སྙིང་ཐིག་ལས༔ཐུགས་སྒྲུབ་གསང་བའི་རྒྱ་ཅན་གྱི༔དཔལ་ཆེན་ཕྲིན་ལས་སྒྲུབ་པ་ཡི༔ལས་ཚོགས་དགྲ་བགེགས་ཀུན་སྒྲོལ་བཞུགས་སོ༔
༠༠༠༠བརྡ་ཡིག༡༦༢ན་མོ་གུ་རུ་པདྨ་ཀ་ར་ཡེ༔༠༠༠༠བརྡ་ཡིག༡༦༢མ་འོངས་དུས་ཀྱི་མར་གཤམ་སྙིགས་མའི་དུས༔པདྨ་བདག་གི་བརྒྱུད་འཛིན་སྐལ་ལྡན་རྣམས༔བསྙེན་སྒྲུབ་མཐར་ཕྱིན་ལས་སྦྱོར་ཚད་ཕེབས་ཚེ༔དགྲ་བགེགས་སྡིག་ཅན་སྒྲོལ་བའི་ལས་ལ་བརྩོན༔མཐུ་གཏད་བུ་ལོན་བཞིན་དུ་སྙོགས་པའི་ཚེ༔ལན་དང་ལས་ཀ་མཐུ་གཏད་དག་ལ་བརྩོན༔དཔང་གྱུར་རྩ་གསུམ་རྒྱ་མཚོ་དཔང་དུ་བཙུགས༔བསྟན་སྲུང་དམ་ཅན་རྒྱ་མཚོ་ར་མདར་སྦྲན༔དམ་ཚིག་ཟོལ་ཟོག་མེད་པའི་དཔའ་གདིང་གིས༔ཡིད་གཉིས་ཐེ་ཚོམ་མེད་པར་ལས་འདིར་བརྩོན༔བྲུབ་ཁུང་ནང་དུ་དགྲ་བགེགས་རཱུ་པ་བཞག༔དེ་ཉིད་དགྲ་བགེགས་དངོས་སུ་གསལ་བར་བྱ༔རང་ཉིད་ཡི་དམ་ལྷ་ཡི་ང་རྒྱལ་གྱི༔གདིང་ལྡན་ལྟ་བའི་ངང་ནས་འདི་སྐད་དོ༔རྩ་སྔགས་ཀྱི་མཐར༔བདག་ཉིད་ཡི་དམ་ལྷར་གསལ་བའི་མདུན་དུ་ཡི་གེ་ཨེ་ནག་པོ་ཡོངས་སུ་གྱུར་པ་ལས༔གནམ་ལྕགས་ལས་གྲུབ་པའི་བྲུབ་ཁུང་ནག་ལ་ཀློང་ཡངས་པ༔གཏིང་ཟབ་པ༔ཁ་དོག་པ༔ཞེ་སྡང་མེ་ཡི་འོབས༔ང་རྒྱལ་བྲག་རྙིལ་གྱི་ཁྲོད༔འདོད་ཆགས་དུག་མཚོ་དམར་ནག་གི་ཀློང་༔ཕྲག་དོག་རླུང་ནག་འཚུབས་མའི་ནང་༔གཏི་མུག་མུན་ནག་འཐིབ་པའི་ཀློང་༔ཉོན་མོངས་རྣམ་པར་རྟོག་པའི་ཐུན་མཚོན་དང་ཟ་གསོད་ལས་བྱེད་སྣ་ཚོགས་རླུང་ལྟར་འཚུབས་ཤིང་སྐར་ལྟར་འཁྲིགས་པའི་དབུས་སུ་ནྲྀ་ཏྲི་ལྗང་སྔོན་ལས་འོད་ནག་པོ་འཕྲོས་པས་ཕྱོགས་མཚམས་སྟེང་འོག་ནས་བསམ་སྦྱོར་ངན་པ་འགྱེད་ཅིང་སྟེར་བའི་དགྲ་བགེགས་གནོད་བྱེད་ཐམས་ཅད་སྦུར་ལེན་གྱིས་རྡུལ་རྔུབས་པ་བཞིན་དུ་འོད་ནག་པོར་བསྒྱུར་ཞིང་བསྡུས་ནས་ལིང་ག་ལ་ཐིམ་པར་གྱུར༔ན་མོ༔དྲིན་ཆེན་རྩ་བ་དང་བརྒྱུད་པར་བཅས་པའི་དཔལ་ལྡན་བླ་མ་དམ་པ་རྣམས་ཀྱི་བཀའ་བདེན་པ་དང་༔སྟོན་པ་བླ་ན་མེད་པ་སངས་རྒྱས་རྣམས་ཀྱི་བཀའ་བདེན་པ་དང་༔སྐྱོབ་པ་བླ་ན་མེད་པ་དམ་པའི་ཆོས་རྣམས་ཀྱི་བཀའ་བདེན་པ་དང་༔འདྲེན་པ་བླ་ན་མེད་པ་དགེ་འདུན་འཕགས་པའི་ཚོགས་རྣམས་ཀྱི་བཀའ་བདེན་པ་དང་༔ཡི་དམ་རྡོ་རྗེ་གཞོན་ནུ་ཡུམ་འཁོར་ལོ་རྒྱས་འདེབས་མ་སྲས་དང་སྤྲུལ་པ་བཀའ་སྡོད་སྲུང་མ་དང་བཅས་པ་རྣམས་ཀྱི་བཀའ་བདེན་པ་དང་༔ཆོས་ཉིད་ངོ་བོ་གདོད་ནས་རྣམ་པར་དག་པའི་བདེན་པ་དང་༔ཆོས་ཅན་ཀུན་རྫོབ་རྒྱུ་འབྲས་རྟེན་འབྲེལ་བསླུ་བ་མེད་པའི་བདེན་པའི་མཐུས༔སྤྱིར་མཆོག་གསུམ་བསྟན་པའི་སྤྱི་དགྲ༔བཤེས་གཉེན་དམ་པའི་སྐུ་དགྲ༔ཁྱད་པར་དུ་རྣལ་འབྱོར་པ་བདག་ལ་ཕོད་བཙུགས་པ༔དོ་བསྡོ་བ༔ཡ་བཟུང་བ༔འགྲས་ཚོལ་བ༔སྔ་དགྲ་ལག་གིས་བཟོས་པ༔ད་དགྲ་ཐད་དུ་བཙུགས་པ༔ཕྱི་དགྲ་ཡིད་ལ་བཟུང་བའི་དགྲ་འདྲེ་གདོན་གསུམ༔བར་ཆད་དམ་སྲི༔ངན་སྨྲས་མི་ཁ་ངན་པ་གླེང་བ་ཐམས་ཅད་ཀྱི་བླ་ཚེ་སྲོག་དབང་ནུས་སྟོབས་བཀྲག་མདངས་གནོད་པ་གཞི་དང་བཅས་པ་མ་ལུས་པར་གཟུགས་ལིངྒ་མིང་ཡི་གེ་འདི་ལ་ཁུག་ཛཿབསྟིམ་ནན༔བཛྲ་ཨཾ་ཀུ་ཤ་ཛཿཛཿཧཱུྃ་བཾ་ཧོཿཞེས་བརྒྱ་རྩ་བརྒྱད་སོགས་གང་འོས་བརྗོད་པའི་ཚེ༔རང་ཡི་དམ་བཛྲ་ཀུ་མཱ་རར་གསལ་བའི་འོད་ཟེར་གྱིས་མདུན་བསྐྱེད་ཀྱི་རྒྱུད་བསྐུལ་བའི་སྤྲུལ་པ་ལས་བྱེད་ཕོ་ཉ་དཔག་ཏུ་མེད་པ་སྟོང་གསུམ་འཇིག་རྟེན་གྱི་ཁམས་ཐམས་ཅད་ཁྱབ་པར་འཕྲོས་པས་དགྲ་བགེགས་ཐམས་ཅད་རང་དབང་མེད་པར་གཟུགས་དང་བླ་ཡིད་བྲལ་ཏེ་བླ་ཡིད་སེམས་གསུམ་ཚེ་བསོད་བཀྲག་མདངས་དང་བཅས་པ་འོད་སྔོ་ནག་གི་རྣམ་པར་རང་དབང་མེད་པར་ཤོག་སྐྱ་རླུང་གིས་བསྐྱོད་པ་ལྟ་བུར་སོད་རྒྱོབ་ཀྱི་སྒྲ་དང་མཚོན་ཐུན་གྱི་བུ་ཡུག་གིས་བསྟུམས་ནས་བསྡུས་ཏེ་ལིངྒ་ལ་ཆུ་ལ་ཆུ་ཐིམ་པ་ལྟ་བུར་གཉིས་སུ་མེད་པར་བསྟིམ་སྟེ་བྲོས་ཤིང་ཐར་བའི་སྟོབས་ཡུལ་མེད་པར་ལས་ཀྱི་བག་ཆགས་ཀྱི་སྒོ་ངའི་སྦུབས་སུ་ཚུད་པར་བསམ་པ་འགུགས་པའི་གནད་དེ་ཤེས་པར་བྱའོ༔ཨོཾ་ཨཱཿཧཱུྃ༔ས་མ་ཡ་ཤྲཱི་བཛྲ་ཀུ་མཱ་ར་སརྦ་ས་པ་རི་ཝཱ་ར་ཛ་ཛཿཛཿདམ་ཚིག་ཆེན་པོའི་དུས་ལ་བབ༔སྲས་མཆོག་ཆེན་པོའི་དུས་ལ་བབ༔སྤྲུལ་པ་ཆེན་པོའི་དུས་ལ་བབ༔ཕྱག་བརྙན་ཆེན་པོའི་དུས་ལ་བབ༔ཡང་སྤྲུལ་ཆེན་པོའི་དུས་ལ་བབ༔ཤྭ་ན་མུ་ཁའི་དུས་ལ་བབ༔བདག་ཉིད་ཆེན་མོའི་དུས་ལ་བབ༔ས་བདག་ཆེན་མོའི་དུས་ལ་བབ༔སྐྱེས་གིང་ཆེན་པོའི་དུས་ལ་བབ༔བཀའ་སྡོད་སྲུང་མའི་དུས་ལ་བབ༔ཁྱེད་ཀྱི་དམ་ཚིག་དུས་ལ་བབ༔མཐུ་རྩལ་ཕྱུང་བའི་དུས་ལ་བབ༔བསྐུལ་ནི་དམ་ཚིག་གཉན་གྱིས་བསྐུལ༔མ་འདའ་བཀའ་དང་ཐ་ཚིག་དགོངས༔དམ་ཚིག་དབང་གིས་ཕྲིན་ལས་མཛོད༔ཛཿཁྱབ་བདག་རྡོ་རྗེ་གཞོན་ནུ་ཆེ༔ཐབས་ཤེས་སྦྱོར་བའི་བརྟུལ་ཞུགས་ཀྱིས༔སྲས་དང་སྤྲུལ་པ་ལས་ལ་ཁྱེས༔དགྲ་བགེགས་ཁུག་ལ་སྒྲོལ་མཛོད་ཅིག༔ཛཿདམ་ཚིག་ཆེན་པོའི་དུས་ལ་བབ༔སྲས་མཆོག་ཆེན་པོའི་དུས་ལ་བབ༔སྤྲུལ་པ་ཆེན་པོའི་དུས་ལ་བབ༔ཁྱེད་ཀྱི་དམ་ཚིག་དུས་ལ་བབ༔ཧཱུྃ༔ཕྱོགས་ཀྱི་འཁོར་ལོའི་རྩིབས་སྟེང་ནས༔སྲས་མཆོག་ཀཱི་ལ་རིགས་བཞི་ཡིས༔སྒྱུ་འཕྲུལ་གར་གྱི་བརྟུལ་ཞུགས་བསྐྱེད༔ཕྱོགས་བཞིའི་དགྲ་བགེགས་ཁུག་ལ་སྒྲོལ༔ཛཿདམ་ཚིག་ཆེན་པོའི་དུས་ལ་བབ༔སྲས་མཆོག་ཆེན་པོའི་དུས་ལ་བབ༔སྤྲུལ་པ་ཆེན་པོའི་དུས་ལ་བབ༔ཁྱེད་ཀྱི་དམ་ཚིག་དུས་ལ་བབ༔ཧཱུྃ༔སྟེང་ཕྱོགས་ཁྲོ་རྒྱལ་ཧཱུྃ་ཀཱ་ར༔ཐབས་ཤེས་སྦྱོར་བའི་བརྟུལ་ཞུགས་རོལ༔སྤྲུལ་པ་ཟ་གསོད་ལས་ལ་ཁྱེས༔སྟེང་གི་དགྲ་བགེགས་ཁུག་ལ་སྒྲོལ༔ཨོཾ་བཛྲ་ཀྲོ་དྷ་ཧཱུྃ་ཀཱ་ར་ཧཱུྃ༔སྟེང་ཕྱོགས་ཀྱི་དགྲ་གདོན་བགེགས་ཚོགས་ཐམས་ཅད་གརྫ་གརྫ་ཧཱུྃ་ཕཊ༔ཛཿདམ་ཚིག་ཆེན་པོའི་དུས་ལ་བབ༔སྲས་མཆོག་ཆེན་པོའི་དུས་ལ་བབ༔སྤྲུལ་པ་ཆེན་པོའི་དུས་ལ་བབ༔ཁྱེད་ཀྱི་དམ་ཚིག་དུས་ལ་བབ༔ཧཱུྃ༔ཤར་ཕྱོགས་ཁྲོ་བོ་རྣམ་པར་རྒྱལ༔ཐབས་ཤེས་སྦྱོར་བའི་བརྟུལ་ཞུགས་རོལ༔སྤྲུལ་པ་ཟ་གསོད་ལས་ལ་ཁྱེས༔ཤར་གྱི་དགྲ་བགེགས་ཁུག་ལ་སྒྲོལ༔ཨོཾ་བཛྲ་ཀྲོ་དྷ་བི་ཛ་ཡ་ཧཱུྃ༔ཤར་ཕྱོགས་ཀྱི་དགྲ་གདོན་བགེགས་ཚོགས་ཐམས་ཅད་ཧ་ན་ཧ་ན་ཧཱུྃ་ཕཊ༔ཛཿདམ་ཚིག་ཆེན་པོའི་དུས་ལ་བབ༔སྲས་མཆོག་ཆེན་པོའི་དུས་ལ་བབ༔སྤྲུལ་པ་ཆེན་པོའི་དུས་ལ་བབ༔ཁྱེད་ཀྱི་དམ་ཚིག་དུས་ལ་བབ༔ཧཱུྃ༔ལྷོ་ཕྱོགས་ཁྲོ་བོ་གཤིན་རྗེའི་གཤེད༔ཐབས་ཤེས་སྦྱོར་བའི་བརྟུལ་ཞུགས་རོལ༔སྤྲུལ་པ་ཟ་གསོད་ལས་ལ་ཁྱེས༔ལྷོ་ཡི་དགྲ་བགེགས་ཁུག་ལ་སྒྲོལ༔ཨོཾ་བཛྲ་ཀྲོ་དྷ་ཡ་མཱནྟ་ཁ་ཧཱུྃ༔ལྷོ་ཕྱོགས་ཀྱི་དགྲ་གདོན་བགེགས་ཚོགས་ཐམས་ཅད་པ་ཙ་པ་ཙ་ཧཱུྃ་ཕཊ༔ཛཿདམ་ཚིག་ཆེན་པོའི་དུས་ལ་བབ༔སྲས་མཆོག་ཆེན་པོའི་དུས་ལ་བབ༔སྤྲུལ་པ་ཆེན་པོའི་དུས་ལ་བབ༔ཁྱེད་ཀྱི་དམ་ཚིག་དུས་ལ་བབ༔ཧཱུྃ༔ནུབ་ཕྱོགས་ཁྲོ་བོ་རྟ་མགྲིན་རྒྱལ༔ཐབས་ཤེས་སྦྱོར་བའི་བརྟུལ་ཞུགས་རོལ༔སྤྲུལ་པ་ཟ་གསོད་ལས་ལ་ཁྱེས༔ནུབ་ཀྱི་དགྲ་བགེགས་ཁུག་ལ་སྒྲོལ༔ཨོཾ་བཛྲ་ཀྲོ་དྷ་ཧྱ་གྲཱི་ཝ་ཧཱུྃ༔ནུབ་ཕྱོགས་ཀྱི་དགྲ་གདོན་བགེགས་ཚོགས་ཐམས་ཅད་ཧུ་ལུ་ཧུ་ལུ་ཧཱུྃ་ཕཊ༔ཛཿདམ་ཚིག་ཆེན་པོའི་དུས་ལ་བབ༔སྲས་མཆོག་ཆེན་པོའི༴སྤྲུལ་པ་ཆེན་པོའི༴ཁྱེད་ཀྱི་དམ་ཚིག་དུས་ལ་བབ༔ཧཱུྃ༔བྱང་ཕྱོགས་ཁྲོ་བོ་བདུད་རྩི་འཁྱིལ༔ཐབས་ཤེས་སྦྱོར་བའི་བརྟུལ་ཞུགས་རོལ༔སྤྲུལ་པ་ཟ་གསོད་ལས་ལ་ཁྱེས༔བྱང་གི་དགྲ་བགེགས་ཁུག་ལ་སྒྲོལ༔ཨོཾ་བཛྲ་ཀྲོ་དྷ་ཨ་མྲྀ་ཏ་ཀུཎྜ་ལཱི་ཧཱུྃ༔བྱང་ཕྱོགས་ཀྱི་དགྲ་གདོན་བགེགས་ཚོགས་ཐམས་ཅད་ཚིནྡྷ་ཚིནྡྷ་ཧཱུྃ་ཕཊ༔ཛཿདམ་ཚིག་ཆེན་པོའི་དུས་ལ་བབ༔སྲས་མཆོག་ཆེན་པོའི༴སྤྲུལ་པ་ཆེན་པོའི༴ཁྱེད་ཀྱི་དམ་ཚིག་དུས་ལ་བབ༔༔འོག་ཕྱོགས་ཁྲོ་བོ་སྟོབས་པོ་ཆེ༔ཐབས་ཤེས་སྦྱོར་བའི་བརྟུལ་ཞུགས་རོལ༔སྤྲུལ་པ་ཟ་གསོད་ལས་ལ་ཁྱེས༔འོག་གི་དགྲ་བགེགས་ཁུག་ལ་སྒྲོལ༔ཨོཾ་བཛྲ་ཀྲོ་དྷ་མ་ཧཱ་བ་ལ་ཧཱུྃ༔འོག་ཕྱོགས་ཀྱི་དགྲ་གདོན་བགེགས་ཚོགས་ཐམས་ཅད་སྥོ་ཊ་སྥོ་ཊ་ཧཱུྃ་ཕཊ༔ཛཿདམ་ཚིག་ཆེན་པོའི་དུས་ལ་བབ༔སྲས་མཆོག་ཆེན་པོའི༴སྤྲུལ་པ་ཆེན་པོའི༴ཁྱེད་ཀྱི་དམ་ཚིག་དུས་ལ་བབ༔ཧཱུྃ༔ཤར་ལྷོ་ཁྲོ་བོ་དབྱུག་སྔོན་ཅན༔ཐབས་ཤེས་སྦྱོར་བའི་བརྟུལ་ཞུགས་རོལ༔སྤྲུལ་པ་ཟ་གསོད་ལས་ལ་ཁྱེས༔ཤར་ལྷོའི་དགྲ་བགེགས་ཁུག་ལ་སྒྲོལ༔ཨོཾ་བཛྲ་ཀྲོ་དྷ་ནཱི་ལ་དཎྜ་ཧཱུྃ༔ཤར་ལྷོའི་དགྲ་གདོན་བགེགས་ཚོགས་ཐམས་ཅད་ད་ཧ་ད་ཧ་ཧཱུྃ་ཕཊ༔ཛཿདམ་ཚིག་ཆེན་པོའི་དུས་ལ་བབ༔སྲས་མཆོག་ཆེན་པོའི༴སྤྲུལ་པ་ཆེན་པོའི༴ཁྱེད་ཀྱི་དམ་ཚིག་དུས་ལ་བབ༔ཧཱུྃ༔ལྷོ་ནུབ་ཁྲོ་བོ་མི་གཡོ་མགོན༔ཐབས་ཤེས་སྦྱོར་བའི་བརྟུལ་ཞུགས་རོལ༔སྤྲུལ་པ་ཟ་གསོད་ལས་ལ་ཁྱེས༔ལྷོ་ནུབ་དགྲ་བགེགས་ཁུག་ལ་སྒྲོལ༔ཨོཾ་བཛྲ་ཀྲོ་དྷ་ཨཱཪྻ་ཨ་ཙ་ལ་ཧཱུྃ༔ལྷོ་ནུབ་ཀྱི་དགྲ་གདོན་བགེགས་ཚོགས་ཐམས་ཅད་བྷནྡྷ་བྷནྡྷ་ཧཱུྃ་ཕཊ༔ཛཿདམ་ཚིག་ཆེན་པོའི་དུས་ལ་བབ༔སྲས་མཆོག་ཆེན་པོའི༴སྤྲུལ་པ་ཆེན་པོའི༴ཁྱེད་ཀྱི་དམ་ཚིག་དུས་ལ་བབ༔ཧཱུྃ༔ནུབ་བྱང་ཁྲོ་བོ་འདོད་པའི་རྒྱལ༔ཐབས་ཤེས་སྦྱོར་བའི་བརྟུལ་ཞུགས་རོལ༔སྤྲུལ་པ་ཟ་གསོད་ལས་ལ་ཁྱེས༔ནུབ་བྱང་དགྲ་བགེགས་ཁུག་ལ་སྒྲོལ༔ཨོཾ་བཛྲ་ཀྲོ་དྷ་ཨ་པ་རཱ་ཛི་ཏ་ཧཱུྃ༔ནུབ་བྱང་གི་དགྲ་གདོན་བགེགས་ཚོགས་ཐམས་ཅད་ཏིཥྛ་ཏིཥྛ་ཧཱུྃ་ཕཊ༔ཛཿདམ་ཚིག་ཆེན་པོའི་དུས་ལ་བབ༔སྲས་མཆོག་ཆེན་པོའི༴སྤྲུལ་པ་ཆེན་པོའི༴ཁྱེད་ཀྱི་དམ་ཚིག་དུས་ལ་བབ༔ཧཱུྃ༔བྱང་ཤར་ཁྲོ་བོ་ཁམས་གསུམ་རྒྱལ༔ཐབས་ཤེས་སྦྱོར་བའི་བརྟུལ་ཞུགས་རོལ༔སྤྲུལ་པ་ཟ་གསོད་ལས་ལ་ཁྱེས༔བྱང་ཤར་དགྲ་བགེགས་ཁུག་ལ་སྒྲོལ༔ཨོཾ་བཛྲ་ཀྲོ་དྷ་ཏྲཻ་ལོཀྱ་བི་ཛ་ཡ་ཧཱུྃ༔བྱང་ཤར་གྱི་དགྲ་གདོན་བགེགས་ཚོགས་ཐམས་ཅད་བྷིནྡྷ་བྷིནྡྷ་ཧཱུྃ་ཕཊ༔ཛཿདམ་ཚིག་ཆེན་པོའི་དུས་ལ་བབ༔སྲས་མཆོག་ཆེན་པོའི༴སྤྲུལ་པ་ཆེན་པོའི༴ཕྱག་བརྙན་ཆེན་པོའི༴ཁྱེད་ཀྱི་དམ་ཚིག་དུས་ལ་བབ༔ཨོཾ༔སྲས་མཆོག་ཁྲོ་བོ་ཁྲ་ཐབས་ཚོགས༔སྒྱུ་འཕྲུལ་སྤྲུལ་པ་སྣ་ཚོགས་ཀྱིས༔མངོན་སྤྱོད་དྲག་པོའི་ཕྲིན་ལས་མཛོད༔དགྲ་བགེགས་མ་ཤོར་ཁུག་ལ་སྒྲོལ༔ཛཿདམ་ཚིག་ཆེན་པོའི་དུས་ལ་བབ༔སྲས་མཆོག་ཆེན་པོའི༴སྤྲུལ་པ་ཆེན་པོའི༴ཕྱག་བརྙན་ཆེན་པོའི༴ཕྲིན་ལས་ཆེན་པོའི༴ཁྱེད་ཀྱི་དམ་ཚིག་དུས་ལ་བབ༔ཧཱུྃ༔ཕྱོགས་ཀྱི་སྒོ་མ་ཆེན་པོ་བཞི༔ཚད་མེད་བཞི་ཡི་ཤུགས་བསྐྱེད་ལ༔འགུགས་འཆིང་སྡོམ་མྱོས་ཕྲིན་ལས་ཀྱིས༔དགྲ་བགེགས་མ་ཤོར་ཁུག་ལ་སྒྲོལ༔ཛཿདམ་ཚིག་ཆེན་པོའི་དུས་ལ་བབ༔སྲས་མཆོག་ཆེན་པོའི་དུས་ལ་བབ༔སྤྲུལ་པ་ཆེན་པོའི་དུས་ལ་བབ༔ཕྱག་བརྙན་ཆེན་པོའི་དུས་ལ་བབ༔སྒོ་མ་ཆེན་པོའི་དུས་ལ་བབ༔ཤྭ་ན་མུ་ཁའི་དུས་ལ་བབ༔བདག་ཉིད་ཆེན་མོའི་དུས་ལ་བབ༔ས་བདག་ཆེན་མོའི་དུས་ལ་བབ༔སྐྱེས་གིང་ཆེན་པོའི་དུས་ལ་བབ༔བཀའ་སྡོད་སྲུང་མའི་དུས་ལ་བབ༔དམ་ཚིག་ཅན་གྱི་དུས་ལ་བབ༔མཐུ་རྩལ་ཅན་གྱི་དུས་ལ་བབ༔མཐུ་རྩལ་ཕྱུང་བའི་དུས་ལ་བབ༔བརྣག་པའི་དགྲ་བགེགས་ཤོར་ར་རེ༔མྱུར་ཁུག་བསྒྲལ་བའི་ཕྲིན་ལས་མཛོད༔ཀ་ཏཾ་ཀ་ཡེ༔ཛ་ཡེ་བི་ཛ་ཡེ༔ཨ་ཛི་ཏེ་ཨ་པ་རཱ་ཛི་ཏེ༔མཱ་ར་སེ་ན་པྲ་མརྡྷ་ན་ཡེ༔མ་རཀྨོ་ཡཀྨོ༔ཀ་ལ་རཱུ་པ༔སྙིང་རྩ་ལ་ཡཾ་ཡཾ༔སྲོག་རྩ་ལ་ཡཾ་ཡཾ༔སྙིང་རྩ་ལ་ཕྲིལ་ཕྲིལ༔སྲོག་རྩ་ལ་ཆུམ་ཆུམ༔ཙིཏྟ་སྲོག་ལ་དུང་དུང་༔སྙིང་ཁྲག་སྲོག་ལ་ཤད་ཛ༔ཐུམ་རི་ལི་ལི༔སྙིང་རྩེག་རྩེག༔འུར་འུར༔ཤིག་ཤིག༔གུལ་གུལ༔མྱག་མྱག༔སོད་སོད༔དྷ་ཏི་མ་མ་ཀརྨ་ཤཱི་གྷྲཾ་ཀ་ར་ཡེ༔མཱ་ར་སེ་ན་པྲ་མརྡྷ་ན་ཡེ་ཧཱུྃ་ཕཊ༔ཨོཾ་བཛྲ་ས་མ་ཡ༔ཨཱཿབཛྲ་ས་མ་ཡ༔ཧཱུྃ་བཛྲ་ས་མ་ཡ༔ས་མ་ཏི་ས་མ་ཡ༔ཞེས་བརྗོད་པའི་ཚེ༔ནམ་མཁའ་བར་སྣང་ས་གཞིའི་ཁམས་ཐམས་ཅད་དུ་བླ་མ་ཡི་དམ་མཁའ་འགྲོ་རྣམས་ན་བུན་འཐིབ་པ་ལྟ་བུར་གསལ༔དེ་དག་གི་གནས་ཐམས་ཅད་ནས་མེ་དཔུང་དང་སྤུ་གྲི་རླུང་ནག་མཚོན་ཆ་ཐུན་རྫས་རྣམ་པ་སྣ་ཚོགས་རླུང་ལྟར་འཚུབ་ས་ཤིང་འཐིབ་པས་དགྲ་བགེགས་ཐམས་ཅད་བྱིའུ་ཆུང་ཁྲ་ཡིས་དེད་པ་བཞིན་དུ་བཀུག་ནས་ལིང་ག་ལ་ཐིམ་པར་བསམ༔མདུན་གྱི་ནམ་མཁར་རྩ་གསུམ་དམ་ཅན་རྒྱ་མཚོ་དཔང་དུ་བཙུགས་ཏེ༔ཀྱཻ༔རྩ་གསུམ་དམ་ཅན་རྒྱ་མཚོ་སྤྱན་མ་རྟུལ༔དགྲ་བགེགས་འགུགས་བསྒྲལ་དྲག་པོའི་དུས་ལ་བབ༔སངས་རྒྱས་བསྟན་བཤིག་སྐྱེ་འགྲོའི་བདེ་བཅོམ་པའི༔དམ་ཉམས་ལག་དམར་རཱུ་དྲ་སྒྲོལ་རེ་རན༔རིག་འཛིན་རྩ་བརྒྱུད་བླ་མས་མཁྱེན་པར་གསོལ༔ཡི་དམ་དཀྱིལ་འཁོར་ལྷ་ཚོགས་མཁྱེན་པར་གསོལ༔མ་སྲིང་མཁའ་འགྲོ་རྒྱ་མཚོས་མཁྱེན་པར་གསོལ༔བསྟན་སྲུང་དམ་ཅན་རྒྱ་མཚོས་མཁྱེན་པར་གསོལ༔ཟོལ་མེད་རྩེ་གཅིག་བསྒྲུབ་པའི་རྣལ་འབྱོར་ངས༔སྐྱབས་དང་སྐྱེལ་མ་རྟེན་དང་དཔུང་གཉེན་སོགས༔མཆོག་གྱུར་རྩ་གསུམ་དམ་ཅན་རྒྱ་མཚོར་བགྱིས༔བདེན་གཉིས་དམ་པའི་ཆོས་ལ་ཐེ་མ་ཚོམ༔ཡེ་ཤེས་ལྷ་རྣམས་ཡང་དང་བློ་མ་བྲལ༔དམ་ཚིག་གཉན་པོ་དབང་པོའི་མིག་བཞིན་བསྲུངས༔བློ་སྙིང་བྲང་གསུམ་ལྷ་དང་བླ་མར་གཏད༔བདག་ལ་རེ་ས་སྐྱབས་གནས་གཞན་མ་མཆིས༔ཉེས་མེད་བདག་ལ་དགྲ་དང་བགེགས་བྱུང་ན༔རྩ་གསུམ་དམ་ཅན་རྒྱ་མཚོ་མེད་དམ་ཅི༔ཡང་ན་བསྟན་འགྲོ་ཐུགས་རྗེས་འདོར་རམ་ཅི༔བདེན་གཉིས་དམ་ཆོས་བདེན་པས་བསླུས་སམ་ཅི༔མཐུ་དང་སྟོབས་རྩལ་ནུས་པ་མེད་དམ་ཅི༔རང་ཉིད་མ་ཉེས་བདེ་བར་འདུག་པ་བདག༔མི་ཆོས་བློས་བཏང་ལྷ་ཆོས་དང་དུ་བླང་༔ཚེ་འདི་བློས་གཏང་ཕྱི་མ་དོན་དུ་གཉེར༔མི་དགེ་བློས་བཏང་དགེ་བ་དང་དུ་བླང་༔སྡིག་ལྟུང་སྤངས་ཤིང་དམ་ཆོས་ལྷུར་ལེན་ལ༔བརྒྱུད་བསླང་རྒྱུ་འབྲས་གསོད་པའི་ལག་དམར་བྱུང་༔གང་ལྟར་བྲོས་ཀྱང་དེ་ལྟར་སླེབས་ནས་བྱུང་༔ཇི་ལྟར་བཟློག་ཀྱང་ཚོལ་དུ་སླེབས་ནས་བྱུང་༔རྩ་གསུམ་དམ་ཅན་རྒྱ་མཚོས་མ་གཟིགས་སམ༔གཟིགས་ཤིག་དགོངས་ཤིག་གསོན་ཅིག་དམ་ཅན་རྣམས༔མ་གཡེལ་མ་འགྱངས་དམ་ཚིག་གཉན་ལ་འདུས༔རིག་འཛིན་རྩ་བརྒྱུད་བླ་མ་དཔང་ལ་དགོངས༔ཡི་དམ་ལྷ་ཚོགས་མ་ལུས་དཔང་དུ་དགོངས༔མ་ཚོགས་ཡེ་ཤེས་མཁའ་འགྲོ་དཔང་ལ་དགོངས༔བསྟན་སྲུང་དམ་ཅན་རྒྱ་མཚོ་དམག་ལ་ཆོས༔ཐ་ཚིག་གཉན་གྱིས་དམོད་པ་དགྲ་ལ་ཡ༔བཀའ་དང་ཐ་ཚིག་ཅན་རྣམས་ར་མདར་གྱུར༔ཡིད་ལ་བརྣག་པའི་དགྲ་བགེགས་སྡིག་ཅན་འདི༔ཁམས་གསུམ་གང་དུ་གནས་སམ་བྲོས་གབ་ཀྱང་༔ཡེ་ཤེས་སྤྱན་ལ་གསལ་འགྲིབ་མི་མངའ་བས༔མ་ཤོར་མྱུར་དུ